title: 2009/189/ES,Euratom: Sklep Evropskega parlamenta z dne 22. aprila 2008 o razrešnici glede izvrševanja proračuna Izvajalske agencije za inteligentno energijo za proračunsko leto 2006

text:
               31.3.2009

               SL

               Uradni list Evropske unije

               L 88/67

      SKLEP EVROPSKEGA PARLAMENTA

   z dne 22. aprila 2008
   o razrešnici glede izvrševanja proračuna Izvajalske agencije za inteligentno energijo za proračunsko leto 2006
   (2009/189/ES, Euratom)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju zaključnega letnega računa Evropskih skupnosti za proračunsko leto 2006 – Zvezek I (SEK(2007)1056 – C6-0390/2007, SEK(2007)1055 – C6-0362/2007) (2),
   ob upoštevanju zaključnega letnega računa Izvajalske agencije za inteligentno energijo za proračunsko leto 2006 (3),
   ob upoštevanju letnega poročila Komisije organu, pristojnemu za podelitev razrešnice, o nadaljnjem ukrepanju na podlagi sklepov o razrešnicah za leto 2005 (KOM(2007)0538, KOM(2007)0537) in delovnega dokumenta služb Komisije – Priloga k poročilu Komisije Evropskemu parlamentu o nadaljnjem ukrepanju na podlagi sklepov o razrešnicah za leto 2005 (SEK(2007)1185, SEK(2007)1186),
   ob upoštevanju sporočila Komisije o dosežkih politik leta 2006 (KOM(2007)0067),
   ob upoštevanju sporočila Komisije z naslovom „Zbirno poročilo o dosežkih Komisije pri upravljanju v letu 2006“ (KOM(2007)0274),
   ob upoštevanju letnega poročila Komisije organu, ki da razrešnico, o notranjih revizijah, opravljenih leta 2006 (KOM(2007)0280), in delovnega dokumenta služb Komisije, ki je priložen k letnemu poročilu organa, ki da razrešnico, o notranjih revizijah, opravljenih leta 2006 (SEK(2007)0708),
   ob upoštevanju poročila Komisije z naslovom „Odgovori držav članic na Letno poročilo Računskega sodišča 2005“ (KOM(2007)0118),
   ob upoštevanju Zelene knjige o pobudi za preglednost v Evropi, ki jo je Komisija sprejela 3. maja 2006 (KOM(2006)0194),
   ob upoštevanju mnenja Računskega sodišča št. 2/2004 o modelu „enotne revizije“ (in predloga za okvir notranje kontrole Skupnosti) (4),
   ob upoštevanju sporočila Komisije o časovnem načrtu za integriran okvir notranje kontrole (KOM(2005)0252),
   ob upoštevanju akcijskega načrta Komisije za integriran okvir notranje kontrole (KOM(2006)0009), poročila Komisije Svetu, Evropskemu parlamentu in Računskemu sodišču o napredku glede akcijskega načrta Komisije za integriran okvir notranje kontrole (KOM(2007)0086) in delovnega dokumenta služb Komisije, ki je priložen temu poročilu (SEK(2007)0311),
   ob upoštevanju mnenja Računskega sodišča št. 6/2007 o letnih povzetkih držav članic, nacionalnih izjav držav članic in revizijskega dela nacionalnih revizijskih organov v zvezi s sredstvi EU (5),
   ob upoštevanju akcijskega načrta Komisije za krepitev nadzorne vloge Komisije pod skupnim upravljanjem za strukturne ukrepe (KOM(2008)0097),
   ob upoštevanju poročila Komisije Svetu, Evropskemu parlamentu in Računskemu sodišču o napredku glede akcijskega načrta Komisije za integriran okvir notranje kontrole (KOM(2008)0110) in delovnega dokumenta služb Komisije, ki je priložen temu poročilu (SEK(2008)0259),
   ob upoštevanju poročila Računskega sodišča o zaključnem letnem računu Izvajalske agencije za inteligentno energijo za proračunsko leto 2006 z odgovori agencije (6),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (7),
   ob upoštevanju priporočila Sveta z dne 12. februarja 2008 (5855/2008 – C6-0083/2008),
   ob upoštevanju členov 274, 275 in 276 Pogodbe ES ter členov 179a in 180b Pogodbe Euratom,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (8), zlasti člena 55 Uredbe,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (9), in zlasti člena 14(3) Uredbe,
   ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (10), in zlasti prvega in drugega odstavka člena 66 Uredbe,
   ob upoštevanju Sklepa Komisije 2004/20/ES z dne 23. decembra 2003 o ustanovitvi izvajalske agencije „Izvajalska agencija za inteligentno energijo“ za upravljanje aktivnosti Skupnosti na področju energije v skladu z Uredbo Sveta (ES) št. 58/2003 (11),
   ob upoštevanju člena 70 in Priloge V svojega Poslovnika,
   ob upoštevanju poročila Odbora za proračunski nadzor in mnenj drugih zadevnih odborov (A6-0109/2008),

               A.

               ker v skladu s členom 274 Pogodbe ES Komisija izvršuje proračun na lastno odgovornost, v skladu z načelom dobrega finančnega poslovodenja,

               1.

               podeli razrešnico direktorju Izvajalske agencije za inteligentno energijo glede izvrševanja proračuna izvajalske agencije za proračunsko leto 2006;

               2.

               navaja svoje pripombe v resoluciji, ki je sestavni del sklepa o razrešnici glede izvrševanja splošnega proračuna Evropske unije za proračunsko leto 2006, Oddelek III – Komisija;

               3.

               naroči svojemu predsedniku, naj ta sklep in priložen sklep o razrešnici glede izvrševanja splošnega proračuna Evropske unije za proračunsko leto 2006, Oddelek III – Komisija, in resolucijo, ki je del sklepa, posreduje direktorju Izvajalske agencije za inteligentno energijo, Svetu, Komisiji, Sodišču Evropskih skupnosti in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 261, 31.10.2007, str. 29.

      (4)  UL C 107, 30.4.2004, str. 1

      (5)  UL C 216, 14.9.2007, str. 3.

      (6)  UL C 309, 19.12.2007, str. 18.

      (7)  UL C 274, 15.11.2007, str. 130.

      (8)  UL L 248, 16.9.2002, str. 1.

      (9)  UL L 11, 16.1.2003, str. 1.

      (10)  UL L 297, 22.9.2004, str. 6.

      (11)  UL L 5, 9.1.2004, str. 85.


title: 2011/341/SZVP: Sklep Političnega in varnostnega odbora Atalanta/2/2011 z dne 15. junija 2011 o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva ter oboroženih ropov pred somalsko obalo (Atalanta)

text:
               16.6.2011

               SL

               Uradni list Evropske unije

               L 158/36

         SKLEP POLITIČNEGA IN VARNOSTNEGA ODBORA ATALANTA/2/2011
   z dne 15. junija 2011
   o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva ter oboroženih ropov pred somalsko obalo (Atalanta)
   (2011/341/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6 Skupnega ukrepa 2008/851/SZVP za sprejemanje sklepov o imenovanju poveljnika operacije EU pooblastil Politični in varnostni odbor.

               (2)

               Združeno kraljestvo je podalo predlog, da bi viceadmiral Duncan POTTS nadomestil generalmajorja Busterja HOWESA kot poveljnik operacije EU.

               (3)

               Vojaški odbor EU je podprl navedeni predlog.

               (4)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo –

         SPREJEL NASLEDNJI SKLEP:
   Člen 1
   Viceadmiral Duncan POTTS je imenovan za poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva ter oboroženih ropov pred somalsko obalo.
   Člen 2
   Ta sklep začne veljati 1. avgusta 2011

      V Bruslju, 15. junija 2011

            Za Politični in varnostni odbor

            Predsednik

         O. SKOOG

      (1)  UL L 301, 12.11.2008, str. 33.


               23.12.2016

               SL

               Uradni list Evropske unije

               C 482/244

         P7_TA(2014)0033
   Imenovanje članice Izvršilnega odbora ECB (Sabine Lautenschläger)
   Sklep Evropskega parlamenta z dne 16. januarja 2014 o priporočilu Sveta o imenovanju članice izvršilnega odbora Evropske centralne banke (N7-0002/2014 – C7-0010/2014 – 2014/0801(NLE))
   (Posvetovanje)
   (2016/C 482/45)

      Evropski parlament,

               —

               ob upoštevanju priporočila Sveta z dne 7. januarja 2014 (N7-0002/2014) (1),

               —

               ob upoštevanju druge alinee člena 283(2) Pogodbe o delovanju Evropske unije, v skladu s katerim se je posvetoval z Evropskim svetom (C7-0010/2014),

               —

               ob upoštevanju člena 109 Poslovnika,

               —

               ob upoštevanju poročila Odbora za ekonomske in monetarne zadeve (A7-0023/2014),

               A.

               ker se je Evropski svet s pismom z dne 8. januarja 2014, prejetim 9. januarja 2014, posvetoval z Evropskim parlamentom o imenovanju Sabine Lautenschläger za članico izvršilnega odbora Evropske centralne banke za mandat osmih let;

               B.

               ker je Odbor Parlamenta za ekonomske in monetarne zadeve nato ocenil priporočila Sabine Lautenschläger, zlasti glede na zahteve iz člena 283(2) Pogodbe o delovanju Evropske unije (PDEU) ter potrebo po popolni neodvisnosti ECB na področju monetarne politike v skladu s členom 130 PDEU; ker je med ocenjevanjem odbor prejel življenjepis Sabine Lautenschläger ter njene odgovore na pisni vprašalnik, ki ji je bil poslan;

               C.

               ker je imela nato kandidatka 13. januarja 2014 predstavitev, ki jo je začela z uvodno izjavo, nadaljevala pa z odgovori na vprašanja članov odbora;

               1.

               odobri priporočilo Sveta o imenovanju Sabine Lautenschläger za članico izvršilnega odbora Evropske centralne banke;

               2.

               naroči svojemu predsedniku, naj ta sklep posreduje Evropskemu svetu, Svetu in vladam držav članic.

      (1)  Še ni objavljeno v UL.


title: Sklep Sveta 2006/412/SZVP z dne  12. junija 2006  začetku vojaške operacije Evropske unije v podporo misiji Organizacije Združenih narodov v Demokratični republiki Kongo (MONUC) med volilnim postopkom (operacija EUFOR RD Kongo)

text:
               15.6.2006

               SL

               Uradni list Evropske unije

               L 163/16

      SKLEP SVETA 2006/412/SZVP
   z dne 12. junija 2006
   začetku vojaške operacije Evropske unije v podporo misiji Organizacije Združenih narodov v Demokratični republiki Kongo (MONUC) med volilnim postopkom
   (operacija EUFOR RD Kongo)
   SVET EVROPSKE UNIJE JE –
   ob upoštevanju Skupnega ukrepa Sveta 2006/319/SZVP z dne 27. aprila 2006 o vojaški operaciji Evropske unije v podporo misiji Organizacije Združenih narodov v Demokratični republiki Kongo (MONUC) med volilnim postopkom (1), in zlasti člena 5 Skupnega ukrepa,
   ob upoštevanju naslednjega:

               (1)

               Kot odgovor na pismo predsedstva z dne 28. marca 2006 je Generalni sekretar Združenih narodov v pismu z dne 18. aprila 2006 potrdil načela vojaške podpore EU misiji MONUC.

               (2)

               Organi DRK so pozdravili možno vojaško podporo EU misiji MONUC med volilnim postopkom.

               (3)

               Varnostni svet Združenih narodov je 25. aprila 2006 sprejel Resolucijo 1671(2006) o odobritvi začasne razmestitve sil Evropske unije (EUFOR RD Kongo) v podporo MONUC v času volitev v Demokratični republiki Kongo.

               (4)

               Neodvisna volilna komisija DRK je napovedala, da bo prvi krog volitev v DRK potekal 30. julija 2006.

               (5)

               V skladu s členom 6 Protokola o stališču Danske, priloženem Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju odločitev in ukrepov Evropske unije, ki zadevajo obrambo, in zato ne sodeluje pri financiranju operacije –

         SKLENIL:
   Člen 1
   Vojaška operacija EU v DRK v podporo MONUC med volilnim postopkom (operacija EUFOR RD Kongo), se začne 12. junija 2006.
   Člen 2
   Poveljnik operacije EU se s takojšnim učinkom pooblasti za izdajo akcijskega ukaza (ACTORD) z namenom razmestitve sil še pred prenosom odgovornosti po njihovem prihodu na kraj operacij in za začetek izvajanja misije.
   Člen 3
   Ta sklep se uveljavi z dnem sprejetja.
   Člen 4
   Ta sklep se objavi v Uradnem listu Evropske unije.

      V Luxembourgu, 12. junija 2006

            Za Svet

            Predsednica

         U. PLASSNIK

      (1)  UL L 116, 29.4.2006, str. 98.


title: Sklep Sveta (EU) 2016/2232 z dne 6. decembra 2016 o podpisu, v imenu Unije, Sporazuma o političnem dialogu in sodelovanju med Evropsko unijo in njenimi državami članicami na eni strani ter Republiko Kubo na drugi strani in o njegovi začasni uporabi

text:
               13.12.2016

               SL

               Uradni list Evropske unije

               LI 337/1

         SKLEP SVETA (EU) 2016/2232
   z dne 6. decembra 2016
   o podpisu, v imenu Unije, Sporazuma o političnem dialogu in sodelovanju med Evropsko unijo in njenimi državami članicami na eni strani ter Republiko Kubo na drugi strani in o njegovi začasni uporabi
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(1) in člena 37 navedene pogodbe,
   ob upoštevanju Pogodbe o delovanju Evropske unije ter zlasti členov 207 in 209 v povezavi s členom 218(5) in drugim pododstavkom člena 218(8) navedene pogodbe,
   ob upoštevanju predloga Evropske komisije ter visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 10. februarja 2014 pooblastil Komisijo, da začne pogajanja z Republiko Kubo o sporazumu o političnem dialogu in sodelovanju.

               (2)

               Pogajanja so bila uspešno končana s parafiranjem Sporazuma o političnem dialogu in sodelovanju med Evropsko unijo in njenimi državami članicami na eni strani ter Republiko Kubo na drugi strani (v nadaljnjem besedilu: Sporazum) dne 11. marca 2016.

               (3)

               Člen 86(3) Sporazuma določa začasno uporabo Sporazuma do začetka njegove veljavnosti.

               (4)

               Sporazum bi bilo zato treba podpisati v imenu Unije in ga delno začasno uporabljati do zaključka postopkov, potrebnih za njegovo sklenitev.

               (5)

               Začasna uporaba delov Sporazuma ne posega v delitev pristojnosti med Unijo in njenimi državami članicami v skladu s Pogodbama. Morala bi tudi biti skladna z naravo pristojnosti Unije, še posebej v zvezi z zadevami iz naslovov IV do VII dela III Sporazuma –

         SPREJEL NASLEDNJI SKLEP:
   Člen 1
   Podpis, v imenu Unije, Sporazuma o političnem dialogu in sodelovanju med Evropsko unijo in njenimi državami članicami na eni strani ter Republiko Kubo na drugi strani se odobri s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Do začetka veljavnosti Sporazuma se v skladu s členom 86(3) Sporazuma in na podlagi uradnih obvestil iz navedenega člena med Unijo in Republiko Kubo začasno uporabljajo (1) naslednji deli Sporazuma, vendar le, kolikor se nanašajo na zadeve, ki so v pristojnosti Unije, vključno z zadevami, ki sodijo v pristojnost Unije za opredelitev in izvajanje skupne zunanje in varnostne politike:

               —

               deli I do IV in

               —

               del V, kolikor so določbe navedenega dela omejene na namen zagotavljanja začasne uporabe Sporazuma.

         Ne glede na prvi pododstavek tega člena se naslednji členi ne uporabljajo začasno:

               —

               člen 29,

               —

               člen 35,

               —

               člen 55, kolikor zadeva sodelovanje na področju pomorskega prometa,

               —

               člen 58,

               —

               člen 71, kolikor zadeva varnost na mejah, in

               —

               člen 73, kolikor zadeva sodelovanje na področju nekmetijskih geografskih označb.

         Člen 4
   Ta sklep začne veljati dan po sprejetju.

      V Bruslju, 6. decembra 2016

            Za Svet

            Predsednik

         P. KAŽIMÍR

      (1)  Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.


title: Sklep Sveta (EU) 2016/763 z dne 13. maja 2016 o določitvi stališča, ki se zavzame v imenu Evropske unije v Odboru za vladne nabave v zvezi z osnutkom sklepa o arbitražnih postopkih v skladu s členom XIX:8 Revidiranega sporazuma o vladnih nabavah

text:
               14.5.2016

               SL

               Uradni list Evropske unije

               L 126/71

         SKLEP SVETA (EU) 2016/763
   z dne 13. maja 2016
   o določitvi stališča, ki se zavzame v imenu Evropske unije v Odboru za vladne nabave v zvezi z osnutkom sklepa o arbitražnih postopkih v skladu s členom XIX:8 Revidiranega sporazuma o vladnih nabavah
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               V Revidiranem sporazumu o vladnih nabavah (v nadaljnjem besedilu: Revidirani sporazum GPA), ki je začel veljati 6. aprila 2014, je določen prenovljen pravni okvir, ki ga uporabljajo pogodbenice Revidiranega sporazuma GPA za krita naročila. Pogodbenice Revidiranega sporazuma GPA imajo na podlagi Revidiranega sporazuma GPA možnost uporabe arbitražnih postopkov v primerih, ko se vloži ugovor na predlagani popravek, prenos naročnika iz ene priloge v drugo, umik naročnika ali drugo spremembo prilog pogodbenice k Dodatku I, ugovora pa ni bilo mogoče rešiti s posvetovanji.

               (2)

               V skladu s členom XIX:8 Revidiranega sporazuma GPA mora Odbor za vladne nabave sprejeti arbitražne postopke za lažje reševanje navedenih ugovorov.

               (3)

               Pogodbenice Revidiranega sporazuma GPA so obširno razpravljale o možni vsebini takšnih arbitražnih postopkov v zvezi z različnimi možnostmi, ki se lahko uporabijo v primeru ugovorov na predlagano spremembo kritja naročil pogodbenice. Pogodbenice Revidiranega sporazuma GPA so uspele doseči soglasje o navedeni zadevi.

               (4)

               Dogovorjeni arbitražni postopki so določeni v osnutku sklepa o arbitražnih postopkih v skladu s členom XIX:8 Revidiranega sporazuma GPA.

               (5)

               V osnutku sklepa o arbitražnih postopkih so določeni pogoji, ki morajo biti izpolnjeni, da se uporabijo arbitražni postopki, ter pravila, ki urejajo imenovanje arbitrov, sodelovanje tretjih strani v arbitražnih postopkih, izvajanje postopkov in odločanje arbitrov.

               (6)

               Pričakuje se, da bo sprejetje osnutka sklepa o arbitražnih postopkih imelo pozitiven učinek na obstoječi pravni okvir Revidiranega sporazuma GPA, saj je sklep namenjen lažjemu reševanju ugovorov na predlagani popravek, prenos naročnika iz ene priloge v drugo, umik naročnika ali drugo spremembo prilog pogodbenice k Dodatku I Revidiranega sporazuma GPA.

               (7)

               Zato je primerno, da se določi stališče, ki se zavzame v imenu Unije v Odboru za vladne nabave v zvezi z osnutkom sklepa o arbitražnih postopkih –

         SPREJEL NASLEDNJI SKLEP:
   Člen 1
   Stališče, ki se zavzame v imenu Unije v Odboru za vladne nabave, je, da se odobri sprejetje osnutka sklepa o arbitražnih postopkih v skladu s členom XIX:8 Revidiranega sporazuma o vladnih nabavah.
   Besedilo osnutka sklepa o arbitražnih postopkih je priloženo temu sklepu.
   Člen 2
   Ta sklep začne veljati na dan sprejetja.

      V Bruslju, 13. maja 2016

            Za Svet

            Predsednica

         E.M.J. PLOUMEN

      OSNUTEK SKLEPA O ARBITRAŽNIH POSTOPKIH V SKLADU S ČLENOM XIX:8 REVIDIRANEGA SPORAZUMA GPA
      Odbor za vladne nabave (v nadaljnjem besedilu: Odbor),
      ob ugotovitvi, da mora Odbor v skladu s členom XIX:8 Revidiranega sporazuma o vladnih nabavah (v nadaljnjem besedilu: Sporazum) razviti arbitražne postopke za lažje reševanje ugovorov v skladu s členom XIX:2 Sporazuma, in
      ob potrditvi pomena člena XIX:8(b) in (c) Sporazuma za te arbitražne postopke ter ponovnem poudarku zavezanosti pogodbenic k sprejemanju sklepov v skladu s členom XIX:8(b) in (c) Sporazuma,
      sprejme naslednje arbitražne postopke za lažje reševanje ugovorov v skladu s členom XIX:2 Sporazuma:

            Uveljavljanje arbitražnih postopkov

                  1.

                  V skladu s členom XIX:7 Sporazuma lahko v primeru, kadar pogodbenica, ki predlaga spremembo, in pogodbenica, ki je vložila ugovor, ne moreta rešiti ugovora na predlagano spremembo v skladu s členom XIX:1 Sporazuma, lahko pogodbenica, ki predlaga spremembo, ali vsaka pogodbenica, ki je vložila ugovor, predlagano spremembo predloži v arbitražo in navede razloge za svojo zahtevo, pri čemer obvesti Odbor ne prej kot po 45 dneh od datuma razpošiljanja obvestila o predlagani spremembi v skladu s členom XIX:1 Sporazuma.

                  2.

                  Kadar dve ali več pogodbenic v arbitražo predloži isto predlagano spremembo pred imenovanjem vseh arbitrov, se pogodbenica, ki predlaga spremembo, in vse pogodbenice, ki so vložile ugovor, dogovorijo, da se vsi ugovori na isto predlagano spremembo obravnavajo v eni sami arbitraži. Če v zvezi z isto predlagano spremembo pride do dodatnih predložitev v arbitražo po imenovanju vseh arbitrov, se pogodbenica, ki predlaga spremembo, in vse pogodbenice, ki so vložile ugovor, dogovorijo o eni sami arbitraži, kadar je to izvedljivo.

            Imenovanje arbitrov

                  3.

                  Arbitražo izvajajo arbitri. Če se pogodbenice, ki so udeležene v arbitraži, ne dogovorijo drugače, so imenovani trije arbitri. Arbitri izpolnjujejo zahteve, ki so določene za člane ugotovitvenega sveta v členu 8(1), 8(2) in 8(9) Dogovora o pravilih in postopkih za reševanje sporov.

                  4.

                  Sekretariat Odbora na zahtevo pogodbenice, ki je udeležena v arbitraži, predlaga arbitre. Pogodbenice, ki so udeležene v arbitraži, predlaganim arbitrom ne nasprotujejo, razen iz utemeljenih razlogov. Če se pogodbenice, ki so udeležene v arbitraži, ne dogovorijo drugače, za arbitre niso imenovani državljani pogodbenic, ki so udeležene v arbitraži, in vladni uradniki tretjih strani.

                  5.

                  Kadar se pogodbenice, ki so udeležene v arbitraži, ne morejo dogovoriti o imenovanju arbitrov v 20 dneh po predložitvi predlagane spremembe v arbitražo, na zahtevo pogodbenice, ki je udeležena v arbitraži, arbitre imenuje generalni direktor v 10 dneh po posvetovanju s pogodbenicami, ki so udeležene v arbitraži, in predsednikom Odbora.

            Sodelovanje tretjih strani

                  6.

                  Vsaka pogodbenica Sporazuma, ki izrazi bistven interes za predlagano spremembo, ki je predložena v arbitražo, in o njem obvesti Odbor v 10 dneh po predložitvi predlagane spremembe v arbitražo (v nadaljnjem besedilu: tretja stran), je pozvana k predložitvi pisnega stališča, udeležbi na vsebinskih sestankih arbitrov s pogodbenicami, ki so udeležene v arbitraži, in podaji ustnih izjav ter ima pravico odgovarjati na vprašanja arbitrov.

            Postopki

                  7.

                  Arbitri v postopkih uporabljajo ustrezne določbe Sporazuma in ravnajo na podlagi sklepa, ki ga sprejme Odbor v skladu s členom XIX:8(b) Sporazuma.po Poleg tega se uporabljajo naslednji delovni postopki:

                              a.

                              Sekretariat Odbora nemudoma posreduje arbitrom ustrezno obvestilo in ugovor iz odstavka 1 ali 2 člena XIX Sporazuma. Arbitri v 10 dneh po svojem imenovanju in po posvetovanjih s pogodbenicami, ki so udeležene v arbitraži, sprejmejo časovni razpored za izvedbo arbitražnih postopkov. Časovni razpored mora temeljiti na časovnem razporedu iz Priloge k temu sklepu.

                              b.

                              Arbitri skličejo vsebinski sestanek s pogodbenicami, ki so udeležene v arbitraži, razen če se slednje dogovorijo, da to ni potrebno. Pogodbenice, ki so udeležene v arbitraži, pred vsebinskim sestankom arbitrom predložijo pisna stališča, v katerih navedejo dejstva v zadevnem primeru in svoje argumente.

                              c.

                              Kadar pogodbenica, ki je udeležena v arbitraži, arbitrom predloži informacije, ki jih je označila za zaupne, arbitri, druge pogodbenice, ki so udeležene v arbitraži, in tretje strani navedene informacije obravnavajo kot zaupne. Arbitri na zahtevo pogodbenice, ki je udeležena v arbitraži, določijo dodatne postopke, ki so potrebni za ohranitev zaupnosti takšnih informacij.

                              d.

                              Kadar pogodbenica, ki je udeležena v arbitraži, označi za zaupne informacije iz svojega pisnega stališča, ta pogodbenica na zahtevo druge pogodbenice, ki je udeležena v arbitraži, ali tretje strani pripravi nezaupen povzetek informacij iz svojega stališča, ki se lahko razkrije javnosti.

                              e.

                              Na vsebinskem sestanku arbitri pozovejo pogodbenico, ki je zahtevala arbitražo, k ustni predstavitvi stališča. Nato k ustni predstavitvi stališča pozovejo pogodbenico, zoper katero je bila zahtevana arbitraža.

                              f.

                              Vsebinski sestanki arbitrov so odprti za javnost, razen kadar pogodbenica, ki je udeležena v arbitraži, zaradi zaščite informacij, ki jih je označila za zaupne, zahteva nasprotno.

                              g.

                              Arbitri lahko pogodbenicam, ki so udeležene v arbitraži, in tretjim stranem kadar koli postavijo vprašanja ter zahtevajo pojasnila bodisi na samem sestanku bodisi v pisni obliki.

                              h.

                              Pisna stališča pogodbenic, ki so udeležene v arbitraži, vključno z morebitnimi odgovori na vprašanja arbitrov, se dajo na voljo drugi pogodbenici ali drugim pogodbenicam, ki so udeležene v arbitraži, in tretjim stranem. Pogodbenice, ki so udeležene v arbitraži, predložijo pisne različice svojih ustnih izjav s sestanka z arbitri arbitrom, drugi pogodbenici ali drugim pogodbenicam, ki so udeležene v arbitraži, in tretjim stranem.

                              i.

                              Pisna stališča, odgovori na vprašanja in pisne različice ustnih izjav tretjih strani se dajo na voljo arbitrom, pogodbenicam, ki so udeležene v arbitraži, in drugim tretjim stranem, arbitri pa jih upoštevajo v svojem poročilu.

                              j.

                              Posvetovanja arbitrov so zaupna.

                              k.

                              Arbitri lahko zahtevajo informacije od katerega koli ustreznega vira in se lahko posvetujejo s strokovnjaki. Arbitri sporočijo pogodbenicam, ki so udeležene v arbitraži, in tretjim stranem vse informacije, ki so jih zagotovili strokovnjakom ali jih od njih prejeli. Pogodbenice, ki so udeležene v arbitraži, imajo priložnost, da izrazijo pripombe na morebitne prispevke strokovnjakov.

                              l.

                              Vse dodatne postopke, značilne za arbitražo, določijo arbitri ob posvetovanju s pogodbenicami, ki so udeležene v arbitraži.

                              m.

                              V skladu z odstavkom 7.c ti postopki pogodbenici, ki je udeležena v arbitraži, ali tretji strani v ničemer ne preprečujejo, da javnosti razkrije lastna stališča.

                  8.

                  Pravila ravnanja za Dogovor o pravilih in postopkih za reševanje sporov se uporabljajo za vsako osebo, ki v teh postopkih deluje kot arbiter, in, kot je določeno v pravilih ravnanja in ustreznih določbah kadrovskih predpisov, za tiste člane sekretariata, ki so pozvani, da pomagajo arbitrom.

                  9.

                  Kadar pogodbenice, ki so udeležene v arbitraži, dosežejo sporazumno rešitev ugovorov na predlagano spremembo, o tem nemudoma obvestijo arbitre. Arbitri po prejemu obvestila končajo postopke za navedene pogodbenice. O podrobnostih o morebitni sporazumni rešitvi se obvesti Odbor, v katerem lahko vsaka pogodbenica Sporazuma predloži pripombe nanjo.

            Odločanje arbitrov

                  10.

                  Arbitri v skladu s svojimi mandatom odločijo:

                              a.

                              v primeru predlaganega umika v skladu s členom XIX:1(a) Sporazuma o tem, ali je bil vladni nadzor nad kritimi naročili naročnika, za katerega je bil predlagan umik, ali vpliv nanje dejansko odpravljen, ali

                              b.

                              v primeru kakršne koli druge predlagane spremembe v skladu s členom XIX:1(b) o tem, ali se s predlagano spremembo ohranjata ravnovesje med pravicami in obveznostmi ter primerljiva raven medsebojno dogovorjenega kritja, določenega v Sporazumu, in, kadar je to ustrezno, določijo stopnjo kompenzacijske prilagoditve.

                  11.

                  Arbitri izdajo pogodbenicam, ki so udeležene v arbitraži, poročilo z obrazloženo odločitvijo v 90 dneh ali, v primeru, da arbitri časovni razpored spremenijo, najpozneje 120 dni:

                              a.

                              po imenovanju arbitrov, kadar se arbitraža izvaja v skladu z odstavkom 1, ali

                              b.

                              po predložitvi zahteve, kadar se arbitraža izvaja v skladu z odstavkom 12.

                        Časovno obdobje iz tega odstavka se lahko podaljša z medsebojnim dogovorom pogodbenic, ki so udeležene v arbitraži. Sekretariat Odbora razpošlje poročilo pogodbenicam Sporazuma takoj po njegovem prevodu.

                  12.

                  Kadar arbitri sprejmejo negativno odločitev v skladu z odstavkom 10.a in kadar ne določijo kompenzacijske prilagoditve v skladu z odstavkom 10.b, lahko vsaka pogodbenica, ki je udeležena v arbitraži, po 30 dneh in najpozneje v 60 dneh po razpošiljanju poročila arbitrov zahteva, da isti arbitri, kadar so na voljo, določijo stopnjo kompenzacijske prilagoditve, s čimer bi se dosegla primerljiva raven kritja in ohranilo ravnovesje med pravicami in obveznostmi iz Sporazuma. Pri tem arbitri ravnajo na podlagi sklepa, ki ga sprejme Odbor v skladu s členom XIX:8(c) Sporazuma. V primeru nerazpoložljivosti katerega izmed prvotnih arbitrov se imenuje nadomestni arbiter v skladu z odstavki 3 do 5.

            Izvajanje

                  13.

                  Pogodbenice, ki so udeležene v arbitraži, odločitev arbitrov sprejmejo kot dokončno.

                  14.

                  Za namene člena XIX:7(b)(i) Sporazuma so arbitražni postopki zaključeni:

                              a.

                              ko se poročilo iz odstavka 11, iz katerega ne izhaja pravica do nadaljnjih postopkov iz odstavka 12, razpošlje pogodbenicam, ki so udeležene v arbitraži, ali

                              b.

                              po izteku časovnega obdobja iz odstavka 12, kadar pogodbenice, ki so udeležene v arbitraži, ne uveljavljajo pravice, ki jim je na voljo v skladu z navedenim odstavkom.

         PRILOGA

            PREDLAGANI ČASOVNI RAZPORED ZA ARBITRAŽO

         Časovni razpored, ki ga arbitri sprejmejo v skladu z odstavkom 7.a, temelji na naslednjem:

                     a.

                     Prejem pisnih stališč pogodbenic, ki so udeležene v arbitraži:

                                 (1)

                                 pogodbenica, ki je zahtevala arbitražo:

                     - - - - - - - - - - tedna

                                 (2)

                                 pogodbenica, zoper katero je bila zahtevana arbitraža:

                     - - - - - - - - - - 2 tedna

                     b.

                     Prejem stališč tretjih strani:

                     - - - - - - - - - - 1 teden

                     c.

                     Vsebinski sestanek z arbitri:

                     - - - - - - - - - - 1–2 tedna

                     d.

                     Odgovori na vprašanja, postavljena pogodbenicam in tretjim stranem, ki so udeležene v arbitraži:

                     - - - - - - - - - - 1–2 tedna

                     e.

                     Izdaja in razpošiljanje poročila arbitrov o njihovi odločitvi:

                     - - - - - - - - - - 4 tedne

               Arbitri lahko v skladu z določbami iz odstavka 11 spremenijo navedeni časovni razpored in skličejo dodatne sestanke s pogodbenicami, ki so udeležene v arbitraži, po posvetovanju z njimi.


title: Sklep Sveta z dne 17. decembra 2001 o sklenitvi Okvirnega sporazuma med Evropsko skupnostjo in Republiko Turčijo o splošnih načelih sodelovanja Republike Turčije v programih Skupnosti

text:
Pomembno pravno obvestilo

|

32002D0179

Uradni list L 061 , 02/03/2002 str. 0027 - 0028

		Sklep Svetaz dne 17. decembra 2001o sklenitvi Okvirnega sporazuma med Evropsko skupnostjo in Republiko Turčijo o splošnih načelih sodelovanja Republike Turčije v programih Skupnosti(2002/179/ES)SVET EVROPSKE UNIJE JE −ob upoštevanju Pogodbe o ustanovitvi Evropske skupnosti in zlasti členov 13, 61, 95, 129, 137, 149(4), 150(4), 151(5), 152(4), 153(4), 156, 157, 166, 175(1) in 308 v povezavi z drugim stavkom prvega pododstavka člena 300(2), drugega podostavka člena 300(3), in členom 300(4) Pogodbe,ob upoštevanju predloga Komisije [1],ob privolitvi Evropskega parlamenta [2],ob upoštevanju naslednjega:(1) Resolucija Pridružitvenega sveta EU-Turčije z dne 6. marca 1995 pričakuje, da pobude s številnih področjih razširijo obseg sodelovanja EU-Turčije, vključno z možnostjo sodelovanja v nekaterih programih Skupnosti.(2) Evropski svet v Luxembourgu decembra 1997 je sodelovanje v programih Skupnosti določil kot način za okrepitev predpristopne strategije držav kandidatk, tako sodelovanje pa se določi za vsak primer posebej. Hkrati je bila vzpostavljena Evropska strategija za Republiko Turčijo, ki je omogočila isto za navedeno državo. Po srečanjih Evropskega sveta v Helsinkih, decembra 1999 in zlasti v Nici, decembra 2000, lahko posamičen pristop na tem področju postane bolj daljnosežen, vključujoč večino programov Skupnosti.(3) Evropski svet v Helsinkih je določil, da je Turčija država kandidatka, ki se bo pridružila Uniji na osnovi istih meril, ki veljajo za ostale države kandidatke, in da bo glede na obstoječo Evropsko strategijo Turčija, tako kot druge države kandidatke, upravičena do ugodnosti iz predpristopne strategije, ki spodbujajo in podpirajo njene reforme, vključno z možnostjo sodelovanja v programih in agencijah Skupnosti, in da bo Republika Turčija imela tudi možnost sodelovati v programih in agencijah Skupnosti in na srečanjih med državami kandidatkami in Unijo v okviru pristopnega postopka.(4) V skladu s pogajalskimi direktivami, ki jih je sprejel Svet dne 5. junija 2001, se je Komisija v imenu Skupnosti s pogajanji dogovorila za Okvirni sporazum z Republiko Turčijo o splošnih načelih njenega sodelovanja v programih Skupnosti.(5) Glede na nekatere programe, ki jih zajema Sporazum, Pogodba ne predvideva drugih pooblastil, razen tistih iz člena 308.(6) Posebne pogoje glede sodelovanja Republike Turčije v programih Skupnosti, zlasti finančni prispevek, ki ga mora plačati Turčija, določi Komisija v imenu Skupnosti. V ta namen Komisiji pomaga posebni odbor, ki ga imenuje Svet.(7) Republika Turčija lahko zaprosi za finančno pomoč za sodelovanje v programih Skupnosti po Uredbi Sveta (ES) št. 1488/96 z dne 23. julija 1996 glede spremljevalnih finančnih in tehničnih ukrepov (MEDA) reforme gospodarske in socialne sestave v okviru Evro-mediteranskega partnerstva [3], po Uredbi Sveta (ES) št. 764/2000 z dne 10. aprila 2000 v zvezi z izvajanjem ukrepov za krepitev carinske unije ES-Turčija [4], ali po Uredbi (ES) št. 257/2001 Evropskega parlamenta in Sveta z dne 22. januarja 2001 glede izvajanja ukrepov za spodbujanje gospodarskega in socialnega napredka v Turčiji [5].(8) Danska, v skladu s členoma 1 in 2 Protokola o položaju Danske, priloženega Pogodbi o ustanovitvi Evropske unije in Pogodbi ES, ne sodeluje v delu Sklepa Sveta, sprejetem v skladu z naslovom IV Pogodbe ES, in Danske ta del Sklepa Sveta ne zavezuje in zanjo ne velja.(9) Združeno kraljestvo in Irska nameravata sodelovati pri sprejetju Uredbe Sveta o vzpostavitvi splošnega okvira za dejavnosti Skupnosti, namenjene izvajanju Evropskega sodnega prostora v civilnih zadevah, in ko bo sprejeta, bo zavezovala Združeno Kraljestvo in Irsko ter jo bosta ti dve državi upoštevali. Pri katerem koli prihodnjem instrumentu Skupnosti, sprejetem pod naslovom IV Pogodbe ES, ki izvaja ali določa katerikoli prihodnji program Skupnosti, bosta Združeno Kraljestvo in Irska vezani in bosta upoštevali samo del, ki se nanaša na naslov IV Pogodbe ES tega sklepa Sveta, pod pogojem da ju ta instrument zavezuje v skladu s Protokolom glede položaja Združenega Kraljestva in Irske, priloženim Pogodbi o ustanovitvi Evropske unije in Pogodbi ES.(10) Komisija pregleduje ta sporazum v rednih časovnih presledkih.(11) Ta sporazum je treba potrditi –SKLENIL:Člen 1V imenu Skupnosti se odobri Okvirni sporazum med Evropsko skupnostjo in Republiko Turčijo o splošnih načelih sodelovanja Republike Turčije v programih Skupnosti.Besedilo Sporazuma je priloženo k temu sklepu.Člen 21. Komisija je pooblaščena, da v imenu Skupnosti določi posebne pogoje glede sodelovanja Republike Turčije v vsakem posameznem programu, vključno s finančnim prispevkom, ki ga mora plačati. Komisiji pri tej nalogi pomaga posebni odbor, ki ga imenuje Svet.2. Če Republika Turčija zaprosi za zunanjo pomoč, veljajo postopki predvideni v Uredbi (ES) št. 1488/96, v Uredbi (ES) št. 764/2000, v Uredbi (ES) št. 257/2001, in v podobnih uredbah, ki zagotavljajo zunanjo pomoč Skupnosti Republiki Turčiji in ki bodo morda sprejete v prihodnosti.Člen 3Najkasneje tri leta od začetka veljavnosti tega sporazuma, in nato vsake tri leta, Komisija pregleda izvajanje Sporazuma in o tem poroča Svetu. Poročilu so, kadar je potrebno, priloženi ustrezni predlogi.Člen 4Predsednik Sveta se pooblasti za imenovanje osebe, ki je pooblaščena, da podpiše Sporazum, ki zavezuje Skupnost.Člen 5Predsednik Sveta v imenu Skupnosti da uradno obvestilo, predvideno v členu 9 Sporazuma [6].V Bruslju, 17. decembra 2001Za SvetPredsednicaA. Neyts-uyttenbroeck[1] UL C 304 E z dne 20.10.2001, str. 342.[2] Mnenje izdano 11. decembra 2001 (še ni objavljeno v Uradnem listu).[3] UL L 189, 30.7.1996, str. 1. Uredba, kakor je bila nazadnje spremenjena z Uredbo (ES) št. 2698/2000 (UL L 311, 12.12.2000, str. 1).[4] UL L 94, 14.4.2000, str. 6.[5] UL L 39, 9.2.2001, str. 1.[6] Datum začetka veljavnosti Sporazuma bo generalni sekretariat Sveta objavil v Uradnem listu Evropskih skupnosti.--------------------------------------------------


title: 2012/509/EU: Sklep predstavnikov vlad držav članic z dne 20. septembra 2012 o imenovanju sodnika Splošnega sodišča

text:
               21.9.2012

               SL

               Uradni list Evropske unije

               L 255/30

         SKLEP PREDSTAVNIKOV VLAD DRŽAV ČLANIC
   z dne 20. septembra 2012
   o imenovanju sodnika Splošnega sodišča
   (2012/509/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije ter zlasti členov 254 in 255 Pogodbe,
   ob upoštevanju naslednjega:

               (1)

               V skladu s členoma 5 in 7 Protokola o Statutu Sodišča Evropske unije je treba po odstopu ga. Ene CREMONE za preostanek njenega mandata, tj. do 31. avgusta 2013, imenovati enega sodnika Splošnega sodišča.

               (2)

               Kot kandidat za prosto mesto je bil predlagan g. Eugène BUTTIGIEG.

               (3)

               Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti g. Eugèna BUTTIGIEGA za opravljanje funkcije sodnika Splošnega sodišča –

         SPREJELI NASLEDNJI SKLEP:
   Člen 1
   Za sodnika Splošnega sodišča se za obdobje od 22. septembra 2012 do 31. avgusta 2013 imenuje g. Eugène BUTTIGIEG.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 20. septembra 2012

            Predsednik

         K. KORNELIOU


title: Sklep Sveta (SZVP) 2015/598 z dne 15. aprila 2015 o imenovanju posebnega predstavnika Evropske unije za srednjo Azijo

text:
               16.4.2015

               SL

               Uradni list Evropske unije

               L 99/25

         SKLEP SVETA (SZVP) 2015/598
   z dne 15. aprila 2015
   o imenovanju posebnega predstavnika Evropske unije za srednjo Azijo
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. junija 2012 sprejel Sklep 2012/328/SZVP (1), s katerim je Patricijo FLOR imenoval za posebnega predstavnika Evropske unije (PPEU) za srednjo Azijo.

               (2)

               PPEU za srednjo Azijo bo imenovan za obdobje 12 mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Peter BURIAN se imenuje za posebnega predstavnika Evropske unije (PPEU) za srednjo Azijo do 30. aprila 2016. Svet lahko na podlagi ocene Političnega in varnostnega odbora (PVO) in na predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   Mandat PPEU temelji na ciljih politike Unije v srednji Aziji. Ti cilji vključujejo:

               (a)

               spodbujanje dobrih in tesnih odnosov med Unijo in državami srednje Azije na podlagi skupnih vrednot in interesov, kot je določeno v ustreznih sporazumih;

               (b)

               prispevanje h krepitvi stabilnosti in sodelovanja med državami na tem območju;

               (c)

               prispevanje h krepitvi demokracije, pravne države, dobrega upravljanja ter spoštovanja človekovih pravic in temeljnih svoboščin v srednji Aziji;

               (d)

               obravnavanje ključnih groženj, zlasti specifičnih problemov z neposrednimi posledicami za Unijo;

               (e)

               povečanje uspešnosti in prepoznavnosti Unije v regiji, vključno s tesnejšim sodelovanjem z drugimi ustreznimi partnerji in mednarodnimi organizacijami, kot sta Organizacija za varnost in sodelovanje v Evropi (OVSE) in Združeni narodi (ZN).

         Člen 3
   Mandat
   1.   Da bi se dosegli cilji politike, ima PPEU naslednji mandat:

               (a)

               spodbujati splošno politično usklajevanje Unije v srednji Aziji in pomagati pri zagotavljanju doslednosti zunanjega delovanja Unije v regiji;

               (b)

               v imenu VP skupaj z Evropsko službo za zunanje delovanje (ESZD) in Komisijo spremljati postopek izvedbe strategije Unije za novo partnerstvo s srednjo Azijo, ki jo dopolnjujejo zadevni sklepi Sveta in nadaljnja poročila o napredku pri izvajanju strategije Unije za srednjo Azijo, pripravljati priporočila in redno poročati ustreznim organom Sveta;

               (c)

               Svetu pomagati pri nadaljnjem razvoju celovite politike do srednje Azije;

               (d)

               pozorno spremljati politične dogodke v srednji Aziji z razvijanjem in vzdrževanjem tesnih stikov z vladami, parlamenti, pravosodnimi organi, civilno družbo in množičnimi mediji;

               (e)

               spodbujati Kazahstan, Kirgizistan, Tadžikistan, Turkmenistan in Uzbekistan, da sodelujejo pri regionalnih vprašanjih skupnega interesa;

               (f)

               razvijati ustrezne stike in sodelovanje z glavnimi zainteresiranimi akterji v regiji ter z vsemi ustreznimi regionalnimi in mednarodnimi organizacijami;

               (g)

               sodelovati pri izvajanju politike Unije na področju človekovih pravic v regiji v sodelovanju s PPEU za človekove pravice, vključno s smernicami Unije v zvezi s človekovimi pravicami, zlasti pri smernicah Unije v zvezi z vprašanjem otrok v oboroženih spopadih ter v zvezi z nasiljem nad ženskami in dekleti in preprečevanjem vseh vrst diskriminacije proti njim, ter pri politiki Unije v zvezi z Resolucijo Varnostnega sveta ZN 1325 (2000) o ženskah, miru in varnosti, vključno s spremljanjem in poročanjem o razvoju dogodkov ter oblikovanjem priporočil v zvezi s tem;

               (h)

               v tesnem sodelovanju z ZN in OVSE prispevati k preprečevanju in reševanju konfliktov, in sicer z navezovanjem stikov z organi in drugimi lokalnimi akterji, kot so nevladne organizacije, politične stranke, manjšine, verske skupine in njihovi vodje;

               (i)

               prispevati k oblikovanju vidikov glede energetske varnosti, varnosti na mejah, boja proti hudim oblikam kriminalitete, vključno z bojem proti drogam in trgovini z ljudmi, in upravljanja z vodnimi viri ter vidiki okoljskih in podnebnih sprememb v okviru skupne zunanje in varnostne politike glede srednje Azije;

               (j)

               spodbujati regionalno varnost znotraj meja srednje Azije v kontekstu zmanjševanja mednarodne prisotnosti v Afganistanu.

         2.   PPEU podpira delo VP in ima pregled nad vsemi dejavnostmi Unije v tej regiji.
   Člen 4
   Izvajanje mandata
   1.   PPEU je odgovoren za izvajanje mandata pod nadzorom VP.
   2.   PVO je v prednostni povezavi s PPEU in je glavna točka PPEU za stike s Svetom. Brez poseganja v pristojnosti VP PVO strateško vodi in politično usmerja PPEU v okviru mandata PPEU.
   3.   PPEU tesno sodeluje z ESZD in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje do 30. aprila 2016 znaša 810 000,00 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo napotitev osebja k PPEU. Plače takega napotenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice napotile na institucije Unije ali ESZD. Mednarodno pogodbeno osebje ima državljanstvo ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, ali ESZD ter opravlja svoje obveznosti in deluje v interesu mandata PPEU.
   4.   Osebje PPEU je nameščeno skupaj z zadevnim oddelkom ESZD, da bi zagotovili skladnost in doslednost njihovih dejavnosti.
   Člen 7
   Privilegiji in imunitete PPEU in osebja PPEU
   O privilegijih, imunitetah in dodatnih jamstvih, potrebnih za izpolnitev in nemoteno delovanje misije PPEU in članov osebja PPEU, se doseže ustrezen dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo varnostna načela in minimalne standarde iz Sklepa Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija, ESZD in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije v regiji in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno zunaj Unije, PPEU v skladu s svojim mandatom in varnostnimi razmerami na geografskem območju, za katerega je odgovoren, sprejme vse razumno izvedljive ukrepe za varnost celotnega osebja pod njegovim neposrednim nadzorom, zlasti tako, da:

               (a)

               na podlagi smernic ESZD pripravi poseben varnostni načrt misije, ki določa posebne ukrepe za fizično varnost, organizacijsko varnost in varnost postopkov, ki ureja upravljanje varnih premikov osebja na območje misije in znotraj njega in obvladovanje dogodkov, ki ogrožajo varnost, ter določa načrt za ravnanje v nepredvidenih razmerah in za umik misije;

               (b)

               zagotavlja, da se izvajajo vsa dogovorjena priporočila, pripravljena na podlagi rednih varnostnih ocen, za VP, Svet in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in uspešnosti delovanja Unije ter pomaga zagotoviti, da za doseganje ciljev politike Unije vsi instrumenti Unije in ukrepi držav članic delujejo usklajeno. Dejavnosti PPEU so usklajene z zadevnim geografskim oddelkom ESZD in s Komisijo ter z dejavnostmi PPEU za Afganistan. PPEU redno poroča misijam držav članic in delegacijam Unije.
   2.   PPEU na terenu vzdržuje tesne stike z vodji delegacij Unije in vodji misij držav članic. Ti PPEU pri izvajanju mandata pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU do konca septembra 2015 VP, Svetu in Komisiji predloži poročilo o napredku, do konca januarja 2016 pa celovito poročilo o izvajanju mandata.
   Člen 14
   Začetek veljavnosti
   Ta sklep začne veljati na dan sprejetja.

      V Bruslju, 15. aprila 2015

            Za Svet

            Predsednik

         E. RINKĒVIČS

      (1)  Sklep Sveta 2012/328/SZVP z dne 25. junija 2012 o imenovanju posebnega predstavnika Evropske unije za srednjo Azijo (UL L 165, 26.6.2012, str. 59).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).